วัฒนา ช่างเหลา

วัฒนา ช่างเหลา (เกิด 27 เมษายน พ.ศ. 2524)  ปัจจุบันดำรงตำแหน่งเป็นนายกองค์การบริหารส่วนจังหวัดขอนแก่น นายกสมาคมองค์การบริหารส่วนจังหวัดแห่งประเทศไทย และประธานสโมสรฟุตบอลขอนแก่นยูไนเต็ด อดีตสมาชิกสภาผู้แทนราษฎรจังหวัดขอนแก่น

 ประวัติ  
วัฒนา เกิดเมื่อวันที่ 27 เมษายน พ.ศ. 2524 ที่ตำบลในเมือง อำเภอเมืองขอนแก่น จังหวัดขอนแก่น เป็นบุตรนายเอกราษฏฐ์ และนางสุวิภา ช่างเหลา ด้านครอบครัวสมรสกับณัฐพร ดวงจิตโชติช่วง เมื่อ 29 เมษายน พ.ศ. 2565 มีบุตร 1 คน คือ เด็กชายณัฐพัชร์ ช่างเหลา 

สำเร็จการศึกษาระดับปริญญาตรีวิศวกรรมศาสตร์ สาขาวิศวกรรมโยธา จากมหาวิทยาลัยเทคโนโลยีพระจอมเกล้าธนบุรี และระดับปริญญาโท วิศวกรรมศาสตร์ สาขาวิชาวิศวกรรมและการบริหารการก่อสร้าง จากมหาวิทยาลัยเทคโนโลยีพระจอมเกล้าธนบุรีประวัติ ‘วัฒนา ช่างเหลา’ นายก อบจ.ขอนแก่น คนใหม่ ล้มแชมป์เก่า 6 สมัย

 การทำงาน 
วัฒนาเข้าสู่การเมืองด้วยการเป็นรองนายกองค์การบริหารส่วนจังหวัดขอนแก่น ในปี พ.ศ. 2562 ได้สมัครรับเลือกตั้งสมาชิกสภาผู้แทนราษฎรจังหวัดขอนแก่น สังกัดพรรคพลังประชารัฐ และได้รับเลือกตั้ง ในปี พ.ศ. 2566 เขาได้สมัครรับเลือกตั้งสมาชิกสภาผู้แทนราษฎรจังหวัดขอนแก่น สังกัดพรรคภูมิใจไทย แต่ไม่ได้รับเลือกตั้ง โดยแพ้ให้กับนายอิทธิพล ชลธราศิริ ต่อมาได้รับแต่งตั้งเป็นผู้ช่วยเลขานุการรัฐมนตรีว่าการกระทรวงมหาดไทย (อนุทิน ชาญวีรกูล) ในปี พ.ศ. 2567 สมัครรับเลือกตั้งนายกองค์การบริหารส่วนจังหวัดขอนแก่นวัฒนา ช่างเหลา มาแล้ว สมัครชิงนายก อบจ.ขอนแก่น ยังอุบสังกัด ท้าชนแชมป์เก่า 6 สมัย สังกัดกลุ่มศิลาพัฒนา โดยเอาชนะนายพงษ์ศักดิ์ ตั้งวานิชกพงษ์ อดีตนายกองค์การบริหารส่วนจังหวัดขอนแก่น 6 สมัยล้มแชมป์ 6 สมัย "วัฒนา ช่างเหลา" นั่งเก้าอี้นายก อบจ.ขอนแก่นคนใหม่

ต่อมาในวันที่ 20 มีนาคม พ.ศ. 2568 ได้มีพระบรมราชโองการโปรดเกล้าฯ พระราชทานยศนายกองตรีในกองอาสารักษาดินแดนให้กับวัฒนา

 สมาชิกสภาผู้แทนราษฎร
วัฒนา ช่างเหลา ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดขอนแก่น สังกัดพรรคพลังประชารัฐ → พรรคภูมิใจไทย

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๕, เล่ม ๑๔๐ ตอนพิเศษ ๑ ข หน้า ๕, ๒๐ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๑๑, ๒๒ มกราคม ๒๕๖๔

 อ้างอิง 

หมวดหมู่:บุคคลจากอำเภอเมืองขอนแก่น
หมวดหมู่:บุคคลจากจังหวัดขอนแก่น
หมวดหมู่:นักการเมืองไทย
หมวดหมู่:นายกองค์การบริหารส่วนจังหวัดของประเทศไทย
หมวดหมู่:นักการเมืองพรรคพลังประชารัฐ
หมวดหมู่:พรรคภูมิใจไทย
หมวดหมู่:นักการเมืองพรรคเพื่อไทย
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ท.ม.